26/05/2014 | Administración LocalMunicipal
Mugardos
Notificación aos herdeiros de don Vicente Barba Lousa

Ignorándose a identidade e enderezo dos herdeiros de D. Vicente Barba Lousa, e de conformidade co artigo 59.5 da Lei 30/92, do 26 de novembro, de réxime xurídico das administracións públicas e do procedemento administrativo común, procédese á practica da notificación mediante publicación do presente anuncio no Boletín Oficial da Provincia para coñecemento dos interesados da Resolución da Alcaldía núm.429/2014, de data 12.05.2014, e que a continuación se transcribe: Atendido o informe emitido pola arquitecta municipal en data 02.05.2014, no que se pon de manifesto que no inmoble sito en r/ San Telmo, núm.17 – r/ San Fernando, parcela de referencia castastral: 0223204NJ6102S0001XE, existe un problema de seguridade, observándose na visita (inspección visual dende o exterior do inmoble realizada o 30.04.2014 previa á emisión do informe), que: – A varanda de madeira da solaina que dá á r/ San Fernando está en parte en mal estado, sobre todo no encontró coa parede do propio edificio, ao norte, por mor das humidades e da vexetación que medrou. Por esta razón aprodreceu nese extremo, está solta e caeu un dos barrotes. – Existen tellas soltas no beirado da cuberta sobre a fachada á rúa San Telmo, sobre todo nos dous extremos. – Falta un vidro nunha ventá da fachada que dá á rúa San Telmo. Tendo en conta, que os artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia, regulan os deberes de uso, conservación e rehabilitación así como o deber de conservación e as ordes de execución, así como a proposta do concelleiro de urbanismo, patrimonio e medio ambiente de data 12.05.2014, pola presente RESOLVO: Primeiro. –Incoar expediente de orde de execución por razóns de seguridade aos herdeiros de D. GEORGE ROBERT DIAZ DEL ALAMO MARTIN DE LA PLAZA, como titulares catastrais do inmoble sito en r/ San Telmo núm.17 – r/ San Fernando, parcela de referencia castastral: 0223204NJ6102S0001XE, dándolles audiencia no expediente para que, no prazo de dez (10) días hábiles contado dende o día seguinte ao da notificación da presente Resolución, formulen as alegacións e presenten os documentos e xustificantes que estimen pertinentes. Segundo. –Ordenar aos herdeiros de D. GEORGE ROBERT DIAZ DEL ALAMO MARTIN DE LA PLAZA, como titulares catastrais do inmoble sito en r/ San Telmo, núm.17 – r/ San Fernando, parcela de referencia castastral: 0223204NJ6102S0001XE, para que, como medida de CARÁCTER INMEDIATO por razóns de seguridade, procedan a valar (con valado de obra) diante das fachadas do edificio. Terceiro. –Ordenar aos herdeiros de D. VICENTE BARBA LOUSA, como titulares catastrais do inmoble sito en r/ San Telmo, núm.17 - r/ San Fernando, parcela de referencia castastral: 0223204NJ6102S0001XE, que no prazo de quince (15) días contado dende o día seguinte ao da notificación da presente Resolución, e como medidas urxentes de seguridade, proceda á adopción das seguintes medidas: – Consolidar o beirado de tellas na fachada á rúa San Telmo, fixando as pezas soltas con morteiro. – Colocar o vidro que falta, un taboleiro ou similiar dende o interior, ancorado á propia carpintería. – Revisar e consolidar a varanda de madeira que dá á rúa San Fernando: limpar de vexetación o paramento vertical norte e o balcón sobre el; revisar a solidez da varanda (pasamáns e barrotes), retirando os barrotes que estean soltos; ancorar de novo a varanda de madeira ao paramento vertical norte, mediante unha peza auxiliar de madeira ou metálica; colocar unha malla plástica nos treitos da varanda máis afectados, ancorada ao chan, aos postes e aos paramentos. Cuarto. –Apercibir aos herdeiros de D. GEORGE ROBERT DIAZ DEL ALAMO MARTIN DE LA PLAZA, como titulares catastrais do inmoble sito en r/ San Telmo, núm.17 – r/ San Fernando, parcela de referencia castastral: 0223204NJ6102S0001XE, de que transcorridos os citados prazos sinalados sen ter cumprimentado estes requirimentos, procederase polo concello á execución subsidiaria ou á execución forzosa mediante a imposición de multas coercitivas de 300 a 6000 euros reiterables ata lograr a execución das medidas ordenadas. Sen prexuízo da acción sancionadora que corresponda. Quinto. –Notificar a presente resolución aos interesados no expediente. RECURSOS: Contra o presente acordo, definitivo en via administrativa, poderase interpoñer potestativamente o recurso de reposición ante o mesmo órgano que o dictou no prazo dun mes, contado a partir do día seguinte ó da notificación, según establecen os artigos 116.1 e 117 da Lei 30/1992, do 26 de novembro (na redacción dada pola Lei 4/1999, do 13 de xaneiro). Se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-Administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende O día seguinte ó de aquel no que se produza o acto presunto. Non obstante, poderase impugnar directamente o acto que se lle notifica ante o orde xurisdiccional contencioso-administrativo (artigo 116.1 da Lei 30/1992, do 26 de novembro). A tal efecto poderá vde. interpoñer recurso contencioso-administrativo, no prazo de dous meses, contados dende o día seguinte ó da presente notificación, ante o Xulgado do Contencioso Administrativo de Ferrol. Así mesmo, poderase interpoñer calquera outro recurso que estime pertinente. Mugardos, 15 de maio de 2014. O ALCALDE Asdo.: XOSÉ FERNÁNDEZ BARCIA